L’Agrupació Musical Los Silos acomiada el curs amb un matí dedicat a la música
2025-07-24

La música serà la protagonista indiscutible de la programació cultural de Burjassot, el diumenge 15 de juny. De la mà de l’Agrupació Musical Los Silos, l’Auditori de la Casa de Cultura acollirà el final de curs d’algunes de les formacions que componen l’entitat burjassotera que ha preparat, també, un matí de jocs i activitats infantils.

Així, a les 10.30 hores, començarà el matí festiu i cultural amb les activitats infantils i a les 11.30 hores, tindrà lloc el concert de les trompes i trompetes, de la prebanda, de la Banda Juvenil i del grup de les classes de música i moviment.

Un matí festiu i cultural en el qual es tindrà l’oportunitat de comprovar l’evolució de les diferents formacions participants al llarg d’este curs i, amb el qual l’Agrupació Musical Los Silos acomiadarà el curs i donarà la benvinguda a unes merescudes vacacions.